Projekts

**LATVIJAS REPUBLIKAS MINISTRU KABINETS**

2015.gada Noteikumi Nr.

Rīgā (prot. Nr. .§)

**Kārtība, kādā kredītinformācijas birojs vai fiziskā persona pieprasa un Valsts ieņēmumu dienests sniedz informāciju par fiziskās personas ienākumiem**

Izdoti saskaņā ar

likuma “Par nodokļiem un nodevām”

18.panta septīto un astoto daļu un

Patērētāju tiesību aizsardzības likuma

8.panta astoto daļu

**I. Vispārīgie jautājumi**

1. Noteikumi nosaka:
   1. kārtību, kādā kredītinformācijas birojs no Valsts ieņēmumu dienesta pieprasa informāciju par fiziskās personas ienākumiem (turpmāk – informācija), pieprasāmās un izsniedzamās informācijas apjomu, tās saturu un sniegšanas kārtību, kā arī pakalpojuma maksas apmēru un maksāšanas kārtību;
   2. kārtību, kādā fiziskā persona no Valsts ieņēmumu dienesta pieprasa informāciju par tās ienākumiem (turpmāk – informācija), kā arī pieprasāmās un izsniedzamās informācijas apjomu, saturu un sniegšanas kārtību.
2. Informācijas pieprasīšanas mērķis ir:
   1. informācijas nodošana, nemainot tās saturu, kredītinformācijas lietotājam fiziskās personas kā kredītinformācijas lietotāja esošā klienta vai iespējamā klienta kredītspējas vērtēšanai;
   2. informācijas nodošana, nemainot tās saturu, kredītinformācijas lietotājam kredītriska pārvaldībai;
   3. cits pieprasījumā norādītais mērķis (ja nepieciešams), ja informāciju pieprasa fiziskā persona par saviem ienākumiem.

**II. Pieprasāmās informācijas apjoms, saturs un pieprasīšanas kārtība**

1. Informāciju pieprasa, iesniedzot Valsts ieņēmumu dienestam pieprasījumu. Par vienu informācijas pieprasījumu ir uzskatāms pieprasījums par vienas fiziskās personas ienākumiem vienā pieprasīšanas reizē.
2. Kredītinformācijas birojs pieprasa un saņem informāciju:
   1. izmantojot tiešsaistes datu pārraidi, standartizētā formā strukturētu datu veidā, pieprasot vienā informācijas pieprasīšanas reizē ne vairāk kā par 100 personām – ja pieprasījumi ir veikti, lai sasniegtu šo noteikumu 2.1.apakšpunktā norādīto mērķi;
   2. standartizētā formā strukturētu datu veidā, pieprasot vienā informācijas pieprasīšanas reizē ne vairāk kā par 10 000 personām – ja pieprasījumi ir veikti, lai sasniegtu šo noteikumu 2.2.apakšpunktā norādīto mērķi.

1. Kredītinformācijas birojs ar pieprasījuma iesniegšanu apliecina, ka:
   1. kredītinformācijas pieprasītājs atbilst likuma “Par nodokļiem un nodevām” 22.1panta pirmajā daļā noteiktajam subjektu (kredītinformācijas lietotāju) lokam;
   2. informācija ir pieprasīta, lai sasniegtu šo noteikumu 2.1. un 2.2.apakšpunktā noteikto informācijas pieprasīšanas mērķi, un tam nepieciešamajā apjomā.
2. Kredītinformācijas birojs pieprasījumā norāda:
   1. kredītinformācijas biroja reģistrācijas numuru;
   2. kredītinformācijas lietotāja, kura uzdevumā rīkojas kredītinformācijas birojs identificējošos datus (nosaukums, reģistrācijas numurs);
   3. kredītinformācijas lietotāja darbinieka, kas pieprasa informāciju kredītinformācijas lietotāja uzdevumā, personas kodu/identifikācijas numuru;
   4. pieprasījuma mērķi (kredītspējas vērtēšana vai kredītriska pārvaldība);
   5. personas, par kuru veic pieprasījumu, identificējošos datus (Latvijas Republikas rezidenta personas kods/identifikācijas numurs vai Latvijas Republikas nerezidenta, dzimšanas datums, rezidences valsts, nodokļu maksātāja reģistrācijas numurs rezidences valstī);
   6. informācijas periodu (iepriekšējais taksācijas gads vai kārtējais taksācijas gads (no gada sākuma);
   7. pieprasījuma datumu un laiku.
3. Šo noteikumu 6.1. un 6.7.apakšpunktā noteikto informāciju nenorāda, ja informācijas apmaiņas sistēma minēto informāciju izveido un nodod automātiski vienlaikus ar pieprasījumu.
4. Fiziskā persona pieprasa informāciju:
   1. mutvārdos Valsts ieņēmumu dienesta klientu apkalpošanas centrā;
   2. iesniedzot iesniegumu papīra formā;
   3. elektroniski:
      1. nosūtot iesniegumu, izmantojot Valsts ieņēmumu dienesta Elektroniskās deklarēšanas sistēmu;
      2. nosūtot iesniegumu parakstītu ar drošu elektronisko parakstu un apliecinātu ar laika zīmogu.
5. Fiziskā persona mutvārdos paziņo vai pieprasījumā norāda:
   1. identificējošos datus (vārds, uzvārds, personas kods/identifikācijas numurs, deklarētā dzīvesvietas adrese);
   2. pieprasījuma mērķi (ja nepieciešams);
   3. informācijas periodu (iepriekšējais taksācijas gads vai kārtējais taksācijas gads (no gada sākuma);
   4. informācijas apjomu (ja nepieciešams), kas nepārsniedz šo noteikumu 12.punktā noteikto apjomu;
   5. informācijas saņemšanas veidu (Valsts ieņēmumu dienesta klientu apkalpošanas centrā vai elektroniski uz norādīto adresi vai Valsts ieņēmumu dienesta Elektroniskās deklarēšanas sistēmā).

**III. Izsniedzamās informācijas apjoms, saturs un izsniegšanas kārtība**

1. Valsts ieņēmumu dienests fiziskajai personai izsniedzamā izziņā (pielikums) norāda:
   1. fiziskās personas, par kuru sniedz informāciju, identificējošos datus (vārds, uzvārds, personas kods/identifikācijas numurs, deklarētā dzīvesvietas adrese);
   2. informāciju par fiziskās personas ienākumiem šo noteikumu 12.punktā noteiktajā apjomā, izņemot gadījumos, kad informāciju sniedz pieprasījumā norādītajā apjomā:
      1. atbilstoši pieprasījumā norādītajam periodam;
      2. iepriekšējā taksācijas gadā un kārtējā taksācijas gadā (no gada sākuma), ja pieprasījumā nav norādīts informācijas periods vai tas neatbilst šo noteikumu 9.3.apakšpunktā noteiktajam;
   3. izsniegšanas mērķi (ja nepieciešams);
   4. informācijas izsniegšanas datumu un laiku.
2. Valsts ieņēmumu dienests kredītinformācijas birojam sniedz šādu informāciju:
   1. fiziskās personas, par kuru sniedz informāciju, identificējošos datus (Latvijas Republikas rezidenta personas kods/identifikācijas numurs vai Latvijas Republikas nerezidenta, dzimšanas datums, rezidences valsts, nodokļu maksātāja reģistrācijas numurs rezidences valstī);
   2. informāciju par fiziskās personas ienākumiem:
      1. iepriekšējā taksācijas gadā;
      2. kārtējā taksācijas gadā (no gada sākuma);
   3. informācijas izsniegšanas mērķi;
   4. informācijas izsniegšanas datumu un laiku.
3. Valsts ieņēmumu dienests sniedz fiziskai personai un kredītinformācijas birojam šajos noteikumos noteiktajā kārtībā tā rīcībā esošo informāciju, kas atbilstoši normatīvajos aktos noteiktajām prasībām ir iesniegta par fiziskās personas ienākumiem:
   1. par iepriekšējo taksācijas gadu:
      1. ienākumi no algota darba;
      2. citi apliekamie ienākumi;
      3. neapliekamie ienākumi;
      4. ienākumi no kapitāla pieauguma;
      5. ienākumi no saimnieciskās darbības;
      6. ārvalstīs gūtie ienākumi;
      7. ar samazinātu likmi apliekamie ienākumi;
      8. nerezidenta ienākumi, izņemot ienākumus no algota darba;
      9. likumā noteikto normu ietvaros neapliekamie ienākumi;
   2. par kārtējo taksācijas gadu no gada sākuma:
      1. ienākumi no algota darba;
      2. citi apliekamie ienākumi;
      3. neapliekamie ienākumi;
      4. likumā noteikto normu ietvaros neapliekamie ienākumi;
      5. ienākumi no kapitāla pieauguma.
4. Valsts ieņēmumu dienests vienas darba dienas laikā izskata pieprasījumu un atbilstoši šo noteikumu 9.punktā norādītajam informācijas saņemšanas veidam:

13.1. sagatavo un izsniedz izziņu par fiziskās personas ienākumiem, ja norādīta visa šo noteikumu 9.punktā noteiktā informācija;

13.2. atsaka izsniegt izziņu par fiziskās personas ienākumiem, ja nav norādīta visa šo noteikumu 9.punktā noteiktā informācija.

1. Valsts ieņēmumu dienests sagatavo kredītinformācijas biroja pieprasīto informāciju un sniedz, pamatojoties uz starp Valsts ieņēmumu dienestu un kredītinformācijas biroju noslēgtu informācijas par fiziskās personas ienākumiem sniegšanas pakalpojuma līgumu (turpmāk – Līgums).
2. Lai noslēgtu Līgumu, kredītinformācijas birojs vēršas Valsts ieņēmumu dienestā ar rakstveida iesniegumu, kurā norāda šādu informāciju:
   1. kredītinformācijas biroja identificējošos datus (nosaukums, reģistrācijas numurs);
   2. spēkā esošas Datu valsts inspekcijas izsniegtas licences kredītinformācijas biroja darbībai (turpmāk – licence) numuru, izsniegšanas datumu, darbības termiņu;
   3. kontaktpersonas vārdu, uzvārdu, elektroniskā pasta adresi un tālruņa numuru.
3. Valsts ieņēmumu dienests pārbauda, vai kredītinformācijas biroja iesniegtais iesniegums satur šo noteikumu 15.punktā norādīto informāciju un licences darbība nav apturēta vai anulēta.
4. Ja iesniegumā ir norādīta visa šo noteikumu 15.punktā noteiktā informācija un licences darbība nav apturēta vai anulēta, Valsts ieņēmumu dienests 10 darba dienu laikā pēc iesnieguma saņemšanas nosūta Līguma projektu uz iesniegumā norādīto kontaktpersonas elektroniskā pasta adresi, norādot Valsts ieņēmumu dienesta kontaktpersonas vārdu, uzvārdu, amatu un elektroniskā pasta adresi.
5. Ja Valsts ieņēmumu dienests konstatē, ka iesniegumā nav ietverta visa šo noteikumu 15.punktā noteiktā informācija vai licences darbība ir apturēta vai anulēta, Valsts ieņēmumu dienests 10 darba dienu laikā pēc iesnieguma saņemšanas informē par Līguma noslēgšanas atteikumu uz iesniegumā norādīto kontaktpersonas elektroniskā pasta adresi, norādot Valsts ieņēmumu dienesta kontaktpersonas vārdu, uzvārdu, amatu un elektroniskā pasta adresi.
6. Parakstīto Līguma projektu kredītinformācijas birojs nosūta Valsts ieņēmumu dienestam. Līgums stājas spēkā ar tā abpusējas parakstīšanas dienu. Līguma darbības termiņš nevar pārsniegt spēkā esošās licences darbības termiņu.
7. Valsts ieņēmumu dienests pirmreizēji uzsāk informācijas sniegšanu kredītinformācijas birojam piecu darba dienu laikā, no dienas, kad spēkā stājas Līgums un maksa par informācijas sniegšanas pakalpojumu ir saņemta valsts budžetā Valsts ieņēmumu dienesta budžeta programmas kontā Valsts kasē.
8. Vienu informācijas sniegšanas pakalpojumu var izmantot 2 gadu laikā no šo noteikumu 20.punktā noteiktās informācijas sniegšanas pirmreizējas uzsākšanas.
9. Valsts ieņēmumu dienests aptur informācijas sniegšanu kredītinformācijas birojam:
   1. ar nākamo dienu pēc Datu valsts inspekcijas informācijas par kredītinformācijas birojam izsniegtās licences apturēšanu publicēšanas Datu valsts inspekcijas tīmekļa vietnē, bet ne ātrāk kā Datu valsts inspekcijas lēmumā norādītajā datumā;
   2. ar brīdi, kad iztērēts apmaksātais pieprasāmās informācijas apjoms;
   3. ar dienu, kad beidzies apmaksātā informācijas sniegšanas pakalpojuma izmantošanas termiņš.
10. Valsts ieņēmumu dienests atjauno informācijas sniegšanu kredītinformācijas birojam:
    1. ar dienu, kad spēkā stājies Datu valsts inspekcijas lēmums par kredītinformācijas biroja licences darbības atjaunošanu un attiecīgā informācija ievietota Datu valsts inspekcijas tīmekļa vietnē;
    2. vienas darba dienas laikā, no dienas, kad maksa par nākamo informācijas sniegšanas pakalpojumu ir saņemta valsts budžetā Valsts ieņēmumu dienesta budžeta programmas kontā Valsts kasē.
11. Valsts ieņēmumu dienests izbeidz informācijas sniegšanu kredītinformācijas birojam ar nākamo dienu pēc Datu valsts inspekcijas informācijas par kredītinformācijas birojam izsniegtās licences anulēšanu publicēšanas Datu valsts inspekcijas tīmekļa vietnē, bet ne ātrāk kā Datu valsts inspekcijas lēmumā norādītajā datumā.
12. Valsts ieņēmumu dienestam ir tiesības izbeigt informācijas sniegšanu un vienpusēji atkāpties no Līguma, ja kredītinformācijas birojs ir būtiski pārkāpis Līguma nosacījumus. Par būtisku pārkāpumu atzīst:
    1. informācijas izmantošanu neatbilstoši kredītinformācijas lietotāja pieprasījumā norādītajam mērķim, kā arī informācijas izmantošanu mērķim, kas nav noteikts šo noteikumu 2.1. un 2.2.apakšpunktā, ja par to ir pieņemts kompetentas iestādes lēmums, kura darbība nav apturēta;
    2. informācijas drošības prasību neievērošanu, tajā skaitā informācijas apmaiņas sistēmas piekļuves datu nonākšanu trešo personu rīcībā, tajā skaitā, darbinieku rīcībā, kas nav paziņoti Līgumā paredzētajā kārtībā;
    3. citos Līgumā atrunātos gadījumos.
13. Līgumā ietver nosacījumus savstarpējo attiecību regulēšanai, tajā skaitā, līguma spēkā esības nosacījumus, informācijas nodošanas nosacījumus, tiesības, pienākumus un atbildību, informācijas sniegšanas pakalpojuma samaksas kārtību un termiņus, strīdu risināšanas kārtību un informācijas apmaiņas drošības prasības.

**IV. Pakalpojuma maksas apmērs un maksāšanas kārtība**

1. Informācijas sniegšana par fiziskās personas ienākumiem kredītinformācijas birojam ir maksas pakalpojums.
2. Viena informācijas sniegšanas pakalpojuma maksa ir 70 890 *euro*. Viena pakalpojuma ietvaros var veikt 1 000 000 pieprasījumus par fizisko personu ienākumiem. Pamatojoties uz kredītinformācijas biroja izteiktu lūgumu, viena informācijas sniegšanas pakalpojuma maksu un pieprasījumu skaitu sadala četrās vienādās daļās divu gadu laikā, kur katru nākamo maksājumu veic ne retāk kā reizi pusgadā.
3. Pakalpojuma maksu iemaksā valsts budžetā Valsts ieņēmumu dienesta budžeta programmas kontā Valsts kasē atbilstoši starp Valsts ieņēmumu dienestu un kredītinformācijas biroju noslēgtajā Līgumā noteiktajam.
4. Veicot maksājumu par informācijas sniegšanas pakalpojumu, maksājuma rīkojuma maksājuma mērķī norāda: maksa par informācijas pieprasījumiem par fiziskās personas ienākumiem.
5. Valsts budžetā Valsts ieņēmumu dienesta budžeta programmas kontā Valsts kasē iemaksāto naudu kredītinformācijas birojam neatmaksā.

**V. Noslēguma jautājumi**

1. Atzīt par spēku zaudējušiem Ministru kabineta 2007.gada 19.jūnija noteikumus Nr.411 „Kārtība, kādā Valsts ieņēmumu dienests izsniedz izziņu par kredīta ņēmēja ienākumiem” (Latvijas Vēstnesis, 2007, 100.nr.).
2. Noteikumi stājas spēkā 2016.gada 1.martā.

Ministru prezidente L.Straujuma

Finanšu ministrs J.Reirs

27.11.2015. 13:50

1629

A.Aperčoje

67121835, [Andzela.Apercoje@vid.gov.lv](mailto:Andzela.Apercoje@vid.gov.lv)